સચિન તેન્ડુલકર વિશે પાકિસ્તાનના ભૂતપૂર્વ ક્રિકેટર શોએબ અખ્તરે પોતાના પુસ્તકમાં છાપેલી ટિપ્પણીને લઈને ઉશ્કેરાયેલા એનસીપી (નૅશનલિસ્ટ કૉન્ગ્રેસ પાર્ટી)ના કાર્યકર્તાઓએ થાણેમાં ગઈ કાલે વિરોધપ્રદર્શન કર્યું હતું. થાણે સુધરાઈની ઑફિસ પાસે કાર્યકર્તાઓએ શોએબ અખ્તરનું પૂતળું પણ બાળવાની કોશિશ કરી હતી, પરંતુ એ કોશિશ નાકામ રહી હતી. ૧૫ જેટલા કાર્યકર્તાઓની ધરપકડ કરવામાં આવી હતી. જોકે એ પહેલાં શનિવારે દહિસરમાં શોએબ અખ્તર વિરુદ્ધ વિરોધપ્રદર્શન કરવામાં આવ્યું હતું. શોએબે પોતાની ઑટોબાયોગ્રાફી ‘કન્ટ્રોવર્શિયલ યૉર્સ’માં સચિન તેન્ડુલકર અને રાહુલ દ્રવિડ વિશે ઉતારી પાડતી અને સનસનાટીભરી વાતો લખતાં લોકોએ આક્રોશ ઠાલવ્યો હતો. તસવીર : સમીર માર્કન્ડે